《山中访唐隐居三首 其二》
元代·吴景奎

我爱春山多胜事，与君竟日不能回。云生叠嶂层层见，风送飞花冉冉来。

灌木时闻幽鸟转，柴门多为故人开。蕨拳笋角供清酌，石上洼尊不用杯。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。